钦定古今图书集成/理学汇编/学行典/第230卷 > 《题张孝烈公册》〈有序〉张允中
## 钦定古今图书集成/理学汇编/学行典/第230卷 > 《题张孝烈公册》〈有序〉张允中

襄城两孝烈。赵孝烈痛父之殁，奋不顾身；张孝烈救母之生，视死如归。两公为人子能死孝，使得为人臣，必当高置一位于常山睢阳闲，愧煞后世贪生避死而不知有君父者。赵孝烈事，先以里语题诸册首矣。张孝烈尢，不可不传也。其救母颠未载在《阖邑公呈》中，不复赘。公讳信，邑之尧城保人，有子讳开泰，今以“古希” 之年，犹能文章，写《蝇头》字家：

赤贫志未尝少衰，谈及孝烈公事，则声泪并发。其志可嘉，其人可风也。“仁者必有后，孝子之后知” 必有食报于天者。爰缀短章，以示来兹。

“君不见王家孝子凤与贤，以身蔽父父得全。又不见
宗时救亲求自代，甘心饮刃报昊天。世人谩说全肢
体，临难苟免生枉然。襄山之人重节义，仁人孝子独
锺萃。赵公同时有张公，说起而今横涕泪。绐贼脱母
何从容，骂贼捐身何轻弃。轻弃从容无两心，终始惟
成救母志。既全母节复全生。人有此胆无此智，胆智”
都由血性来，此道磊磊塞天地。烈魂夜半泣鬼神，正
气坟头矻赑屃。浩歌古人忠孝篇，公对古人复何愧。
呜呼可怜有子七十翁，逢人泣诉当年事。